OpenLLM-France/wikimedia huggingface dataset:
# Queen Camel

Queen Camel a zo ur gêriadenn hag ur barrez lezennel, e bann Somerset ar Su e Somerset, e Bro-Saoz, e-kichen Yeovil. Hervez niveradeg 2001 e oa poblet gant 872 annezad.
Unan eus lec'hiadurioù posupl Emgann Camlann eo.
# István Bibó

István Bibó (7 Eost 1911, Budapest – 10 Mae 1979, Budapest) a oa ur gwiraour, istorour ha politikour hungarat.

## Buhez

Studioù war ar gwir a reas e skol-veur Ferenc József e Szeged ha kelenn a reas er skol-veur-se da c'houde. Evel sltudier e tremenas amzer ivez e Vienna hag e Geneva, en Institut universitaire des hautes études internationales.
E dibenn an Eil Brezel-bed e voe harzet peogwir en doa kuzhet Yuzevien. Adalek 1950 e labouras e levraoueg skol-veur Budapest.
Da vare Dispac'h Hungaria 1956 e oa ministr-stad e gouarnamant Imre Nagy. Pa voe aloubet ar vro gant Soviediz e voe ar ministr diwezhañ o kuitaat e bost, e savadur Parlamant Hungaria, e Budapest. Eno e skrivas ur brezegenn brudet, Evit ar frankiz hag ar wirionez, pa oa o c'hortoz bezañ harzet.
Harzet e voe d'an 23 a viz Mae 1957 ha kondaonet d'an toull-bac'h e vuhez-pad d'an 2 a viz Eost 1958. E 1963 avat e voe lezet da vont. Goude bezañ dieubet e labouras en ul levraoueg en-dro. E 1979 e varvas gant un taol-kalon.

## Oberennoù

* A Magyar Demokrácia Válsága (Enkadenn Demokratelezh Hungaria), Valóság, Here 1945
* A kelet-európai kisállamok nyomorúsága, 1946, e skrid anavezetañ, troet e meur a yezh, hag e galleg gant an titl Misère des petits États d'Europe de l'Est (L'Harmattan, 1986 ; Albin Michel, 1993)
* The Paralysis of International Institutions and the Remedies. A Study of Self-Determination, Concord among the Major Powers, and Political Arbitration. With an Introduction by Bernard Crick. The Harvester Press, Hassocks, 1976. XI, 152 p.
* Democracy, Revolution, Self-Determination: Selected Writings. Edited by Károly Nagy. Translated by András Boros-Kazai. Columbia University Press, New York, 1991.
* Zur Judenfrage. Am Beispiel Ungarns nach 1944, Frankfurt am Main, 1990
* Die deutsche Hysterie. Ursachen und Geschichte, Frankfurt–Leipzig, 1991
# Hent Sant-Jakez (galaksienn)

    Evit implijoù all, gwelet Hent Sant-Jakez (disheñvelout).
Hent-sant-Jakez, Bali Sant Jakez pe c'hoazh Karront-sant-Jakez eo anv ar c'halaksienn m'emañ koskoriad an Heol, hag an Douar eta. Gallout a reer gwelet ul lodenn anezhi pa ne vez ket goloet an oabl ha pa vez bihan ar gouleier, en trovanoù peurgetket, dindan stumm ur vandennad stered sklaeroc'h en oabl diouzh an noz.
Abalamour m'emaomp enni, war he lez da vezañ resisoc'h, ez eo diaes gouzout resis petore stumm zo dezhi. Gouzout a reer avat ez eo heñvel a-walc'h ouzh NGC224, ar c'halaksienn Andromeda. Ur c'halaksienn droellennek eo eta, met diaes eo gouzout hag-eñ ez eo ur c'halaksienn droellennek ordinal pe ur c'halaksienn droellennek sparlet, rak e 1999 ez eus bet kavet ur varrenn vihan en he c'hreiz. Diaes eo ivez gouzout peseurt troellenn eo ("a", "b" pe "c" hervez derez digoradur ar brec'hioù) peogwir ne c'haller ket gwelet hor galaksienn diouzh an diavaez. Arguzennoù disheñvel a bouez evit brec'hioù kentoc'h serr ("b") pe kentoc'h digor ("c"). Termenet eo eta evel ur c'halaksienn eus ar seurt S(B)bc.
Stumm ur bladenn he deus dre vras, dezhi 25 000 parsek treuzkiz gant ur voull er c'hreiz, kelc'hiet e-unan gant ur rodenn sferek 30 kiloparsek treuzkiz, rouesoc'h ar stered enni.
Etre 100 ha 400 milmilion a stered zo enni, an heol en o mesk, ha 100 milmilion a blanedennoù d'an nebeutañ. He zolz a vefe meur a kantad miliard brasoc'h eget hini an Heol.
Ne veze roet an anv « Hent-Sant-Jakez » nemet d'al lodenn eus hor galaksienn a c'haller gwelet gant an daoulagad da gentañ,ar vandenn arwenn-se a weler en oabl diouzh an noz hag zo treset gant kantenn ar c'halaksienn e gwirionez, met implijet e vez bremañ da envel holl hor galaksienn.
* Lec'h an Heol er c'halaksienn

## Levrlennadur

* Koskoriad an Heol, Bruno Mauguin ha Bénédicte Saulier-Le Dréan (Egorenn ar skiantoù), treiñ gant an Ofis ar Brezhoneg, 2006, Éditions Apogée, ISBN 2-84398-249-9.

## Notennoù

* ↑ Er steredoniezh e reer grez eus ar c'houlz a implijer evit termeniñ tuadur ahel an Douar e-keñver ar bellenn oabl. Diwar an tuadur-se e vez termenet orin an daveennoù (hedkorn ha ledkorn) ur c'horf-egor en oabl, evel ma vez graet gant an hedred hag al ledred evit lec'hiañ un dra war an Douar. Kement-se a ranker ober abalamour ma 'z eo fiñv-difiñv tuadur ahel hor planedenn en abeg da arlañs ar c'hehedoù (dilec'h hañvalat ar stered en abeg da zilec'h tuadur ahel an Douar) ha d'an nugañ (fiñv ahel an Douar tro-dro d'e lec'h keitat). J2000 a reer er steredoniezh eus ar 2 451 545{{vet]] devezh en deiziadur juluan, da lavaret eo ar 1añ a viz Genver 2000 ha da greisteiz rik.
* ↑ 1 parsek ≈ 3,26 bloavezh-gouloù.
a vo kavet e Wikimedia Commons.
# Welrod

Ar Welrod zo ur bistolenn savet er Rouantelezh-Unanet da vare an Eil Brezel-bed. Soñjet e oa bet gant servijoù diorren dafar an SOE evit servijout en oberadennoù kuzh el lodenn eus Europa aloubet gant an Trede Reich. Kregiñ a reas he froduiñ e 1943 (stumm Mark II e .32 ACP), ha adalek 1944 e voe savet ar stumm Mark I e 9 mm Parabellum. War-dro 15.000 skouerenn anezhi a voe produet, ha lod anezhe a voe harzlammet da emsavoù rezistañs e fin ar brezel, e Danmark dreist-holl. Implijet e voe gant ar Rouantelezh-Unanet betek deroù ar bloavezhioù 1990, en oberadenn Desert Storm a-enep Irak.
Dont a ra hec'h anv eus lizherennoù kentañ kêr Welwyn (Hertforshire), e-lec'h ma oa ar Station IX, unan eus labourvaoù diorren an SOE, ha deus ar ger rod a dalvez "garenn" pe "barrenn" e saozneg. Ar marc'h-tan Welbike hag al lestr-spluj Welman zo bet anvet diwar ar memes doare.

## Deskrivadur

Platinenn ar Welrod zo un-ober. Puñs he c'harger zo berr-kenañ, pa baouez er memes live hag ar pontig : ur wech tennet ar c'harger eo aesoc'h an arm da guzhat. Etre pep tenn e ranker adkambriñ ur munision en ur dreiñ ar gulasenn eus ur c'hard tro a-raok sachañ warni. Unan eus perzhioù talvoudusañ ar Welrod eo he reduer-son. Evit izelaat c'hoazh tizh mont er-maez ar boledoù, hag o zrouz neuze, ez eus 16 toull tro-dro d'ar c'hanol. Evit gellet implijout an draen e ranker pouezañ dre ret war ul loc'henn a-dreñv d'an dornikell-karger, da lavaret eo derc'hel an arm da vat, kement-mañ evit gwellaat surentez an arm.
Damheñvel eo mont en-dro an daou stumm produet war-bouez o endalc'h (8 kartouchenn e .32 ACP, 6 kartouchenn e 9 mm). N'eus pontig ebet war ar stumm Mark II, hag enbarzhet eo e reduer-son. War ar stumm Mark I eo distag hag e rank bezañ biñset war ar c'hanol a-raok an implij : kement-se a aesa c'hoazh ar c'huzhat.

## Daveennoù

* 1 2 3 (fr) VALANCE Régis, Le pistolet Welrod Mk II A : silencieux et mortel !, e Cibles n°654, miz Kerzu 2024, pp. 44-47
* 1 2 (en) POPENKER Maxim, Welrod silent, Modern Firearms (lennet d'ar 05/12/2024)
* ↑ (fr) Welrod, Arme et Passion (lennet d'ar 05/12/2024)
# UPASP

Unvaniezh Postel Amerika, Spagn ha Portugal (UPASP) (spagnoleg : La Unión Postal de las Américas, España y Portugal (UPAEP) ; portugaleg : União Postal das Américas, Espanha e Portugal) zo un unaniezh rannvroel damheñvel ouzh Unvaniezh Postoù ar Bed (UPB). Krouet e oa bet e 1911 hag emañ e sez e Montevideo, en Uruguay. Pal an aozadur etregouarnamantel-se eo sevel un endro postel hepken etre e izili, evit aesaat dasparzh al lizheroù hag an treuzkas arc'hant etre an annezidi.

## Istor

Dalc'het e voe Kendalc'h Postel Suamerika (Congreso Postal Sudamericano e spagnoleg ) d'an 8 a viz Genver 1911 gant kannaded eus Arc'hantina, Bolivia, Brazil, Chile, Ecuador, Paraguay, Perou, Uruguay ha Venezuela. Diwezhatoc'h (1926) e voe adanvet ar sindikad Kendalc'h Postel Panamerikan (Congreso Postal Panamericano e spagnoleg), Kendalc'h Postel Amerika-Spagnol (Congreso Postal Americoespañol) e 1936, Unvaniezh Postoù Amerika ha Spagn e 1966, hag Unvaniezh Postoù Amerika, Spagn ha Portugal e 1990.

## Palioù

* Reiñ lañs d’ar servijoù postel er bed hag er rannved, gwellaat anezho e pep bro dre vodernaat anezho ha dre stummañ an dud a ra war-dro.
* Kenurzhiañ ha brudañ ur c'henlabour efedus evit diorren ar servijoù post er broioù ha tiriadoù a zo emezelet en aozadur.
* Kenurzhiañ ha brudañ an eskemm titouroù etre an izili war an dachenn oberiant, evit anavezout gwelloc’h ar reolennoù hag al lezennoù.
* Gwellaat perzhioù mat ar servijoù, an etrekevreañ ha surentez ar rouedadoù dre implij teknologiezhioù kelaouiñ ha kehentiñ a sikourfe da vuzuliañ kalite ar servijoù postel, evit bastañ da c'houlennoù an implijerien hag ar pratikoù.
* Kas ar program-se da benn en ur chom kenglot gant strategiezh Unvaniezh Postoù ar Bed. Derc’hel da eskemm, da gelaouiñ an aozadur etrebroadel-se hag ar strolladoù a labour gantañ.

## Izili

28 a diriadoù ha stadoù a ya d’ober an unvaniezh :
* Stadoù dizalc’h : Arc'hantina, Bolivia, Brazil, Chile, Costa Rica, Kanada, Kolombia, Kuba, Republik Dominikan, Ecuador, Guatemala, Haiti, Honduras, Mec'hiko, Nicaragua, Panama, Paraguay, Perou, Salvador,Stadoù-Unanet Amerika, Surinam, Uruguay ha Venezuela ;
* Stadoù emren : Antilhez Nederlandat, enez Aruba hag Enez Sant-Martin ;
* Stadoù dizalc’h Europa : Spagn ha Portugal.

## Timbroù

Da heul un diviz votet e Kendalc'h UPASP e La Habana e 1985 e voe dibabet kinnig bep bloaz un danvez bennak evit ma embannfe pep melestradurezh un timbr gant anv an aozadur, war batrom ar C.E.P.T. en Europa.

## Liammoù diavaez

* (es) Lec’hienn an UPASP
a vo kavet e Wikimedia Commons.
# Wrong Turn (film, 2003)

Wrong Turn zo ur film spont ha slasher stadunanat sevenet gant Rob Schmidt ha skrivet gant Alan B. McElroy. Aktourien ar film eo Desmond Harrington, Eliza Dushku, Emmanuelle Chriqui, Jeremy Sisto, Kevin Zegers ha Lindy Booth. Ar film a zo bet embannet d'an 30 a viz Mae 2003. Ar c'hentañ film eo en heuliad filmoù Wrong Turn.

## Istor

Studierien binvidik, Rich Stoker ha Halley Smith, zo o krapat ur menez en ur c'hoad e Virginia Kornôg. A-greiz- holl pa erru Rich e beg ar menez e vez lazhet a-raok ma errufe ar vaouez. Unan bennak a grog da hejañ-dihejañ kordenn ar vaouez betek rediañ anezhi da droc'hañ ar gordenn. Kouezhañ a ra betek al leur. Gloazet don klask a ra tec'hout met trapet eo gant orjal dreinek ha sachet e donder ar c'hoad.
Tri devezh war-lerc'h, ur studier war ar medisinerezh, Chris Flynn, zo o vleniañ war-zu ar menezioù en Greenbrier County evit mont d'un emvod aferioù. War e hent stanket eo gant ur stouf goude ur gwallzarvoud war an hent. Paouez a ra e oto en un arsav dour-tan ha goulenn un hent all. Un den kozh a embann n'eo ket ur mennozh mat rak dañjerus eo ar menezioù. Chris a gav un hent pri dre sellet ouzh ur gartenn en arsav hag a heuilh anezhi. Stekiñ a ra gant e oto ouzh ur SUV. An oto a oa bet trapet gant ur pej ha stanket eo ar strollad tud yaouank a oa o vont da gampiñ: Jessie, Carly, Scott, Evan ha Francine. Buan e teuont a-benn da gompren eo bet toullet rodoù an oto dre ur pej. Evan ha Francine a c'hortoz e-kichen an otoioù e-pad ma ya ar re all da glask sikour. An daou a zo lazhet gant un den dianav en ur vont er c'hoad. Ar re all a gav ur gabanenn kuzhet er c'hoad ha mont-tre da glask ur pellgomz. Saouzanet int o welet tammoù korfoù e pep lec'h dre an ti. Klask a reont tec'hout pa zistro perc'henned an ti. Tri dendebrer zo o vevañ eno: : Three Finger, Saw Tooth ha One Eye. Ar re-se a zeu en ti gant korf Francine, hag ar strollad tud yaouank kuzhet a wel ar c'horf o vezañ didroc'het evit bezañ keginet ha debret.

## Aktourien

* Desmond Harrington evel Chris Flynn
* Eliza Dushku evel Jessie Burlingame
* Emmanuelle Chriqui evel Carly
* Jeremy Sisto evel Scott
* Kevin Zegers evel Evan
* Lindy Booth evel Francine
* Julian Richings evel Three Finger
* Garry Robbins evel Saw Tooth
* Ted Clark evel One Eye
* Yvonne Gaudry evel Halley Smith
* Joel Harris evel Richard "Rich" Stoker
* David Huband evel Trooper
* Wayne Robson evel Old Man
* James Downing evel Trucker

## Liammoù diavaez

* Wrong Turn war IMDb
# Monschau

Monschau (gallekaet e Montjoie) zo ur gêr eus kornôg Alamagn, e distrig Aachen, e stad Nordrhein-Westfalen.
Emañ e tolead meneziek an Eifel, e traoñienn ar stêr Ruhr.
Ne voe ket distrujet kreiz ar gêr gozh e-pad an Eil Brezel-bed. Neuze e chom ur bern tiez kozh, savet meur a gantved zo, ha straedoù strizh etrezo, ar pezh a zesach hiziv an deiz e-leizh a dud eus an diavaez da zont da arvestiñ ouzh ur gêr eus ar Grennamzer.

## Liammoù diavaez

a vo kavet e Wikimedia Commons.
* (de) Lec'hienn ofisiel
# Kalibr 28

Ar c'hartouchennoù kalibr 28 zo munisionoù evit ar fuzuilhoù-chase flour o c'hanolioù. Ur c'halibr etre eo, nebeutoc'h a argil hag a drouz gantañ evit ar c'halibroù 12 pe 20, met fonnusoc'h e goumoulenn-blomoù hag uheloc'h e dizh mont er-maez evit ar .410. Boaz e vez kambret e 70 mm, met gellet a raer kavout hirderioù kartouchennoù all evel 65 pe 76 mm.
Kalz produerien a ginnig kartouchennoù ispisial er c'halibr 28 (brenneke, ball-trap, klujar en o zouez). Gounit a ra tachenn e bed ar chase abaoe un nebeud bloavezhioù.

## Gwelet ivez

* Kalibr 12
* Kalibr 16
* Kalibr 20
* Kalibr .410

## Daveennoù

* Taolenn ar munision war lodenn TDCC lec'hienn ar CIP
* 1 2 (en) 28 Gauge Cartridge Review, Gun Mart, 27/09/2017 (lennet d'ar 07/12/2024)
* 1 2 (fr) TISON Frank, Calibre 28 contre 410, le duel !, Air & Nature, 03/06/2022 (lennet d'ar 07/12/2024)
# British Army

British Army :
| Banniel ar British Army ||
| Krouidigezh | 1660 |
| Sujidigezh | Charlez III Ministrerezh an difenn |
| Doare | Lu Troadegiezh |
| Lec'h pennañ | Londrez Bro-Saoz Iwerzhon an Norzh |
| Bro | Rouantelezh Unanet |
| Penn | Jeneral Sir Patrick Sanders |
| Izili | 144 900: 89 860 enaouet 25 010 lu da c'hortoz 30 030 da c'hortoz |
| Ardamezioù | Banniel brezel |
| Lec'hienn internet | http://www.army.mod.uk/ |
| kemmañ |
Ar British Army (Arme Breizh-Veur pe Lu Breizh-Veur) eo anv tirlu (arme-douar) Rouantelezh Unanet Breizh-Veur ha Norzhiwerzhon ha strollad pennañ Armeoù Breizh-Veur, e-kichen ar morlu (His Majesty's Naval Service) hag an aerlu (Royal Air Force).
Al lu a oa da gentañ dindan urzhioù ar War Office, lec'hiet e Londrez; er bloavezh 1964 ez eo bet lakaet dindan urzhioù Ministrerezh an Difenn. Penn-meur Lu Breizh-Veur, a vez graet Chief of the General Staff anezhañ, eo ar jeneral Patrick Sanders.

## Gwelet ivez

* Armeoù Breizh-Veur

## Liammoù diavaez

a vo kavet e Wikimedia Commons.
* Lec'hienn ofisiel
# A Plague Tale: Innocence

A Plague Tale: Innocence ("Un istor bosenn : diantegezh") zo ur c'hoari video gwezh-avantur hag ensiladur sevenet gant Asobo Studio hag embannet gant Focus Home Interactive. Ar c'hoari a zo bet embannet war ar savennoù PlayStation 4, Windows, hag Xbox One e miz Mae 2019. Lakaet eo bet da vezañ implijus war ar servij cloud gaming Amazon Luna e miz Du 2020. An doareoù PlayStation 5 hag Xbox Series X/S eus ar c'hoari a zo bet embannet e miz Gouhere 2021, gant un doare cloud all met evit an Nintendo Switch.
An istor a c'hoarvez er XIV$^{vet}$ kantved en Akitania, e Bro-C'hall, e-kerzh Brezel ar C'hant vloaz. Heuliañ a reer Amicia de Rune hag he breur yaouankañ Hugo, a zo klañv,p'emaint o tec'hout rak soudarded an Ofis santel ha rak strolladoù razhed niverus a zo o ledañ ar vosenn zu.
Ar c'hoarier a ren Amicia dre implij an ensiladur hag un nebeud ostilhoù evit kuzhat, diduellañ pe badaouiñ soudarded enebour, tec'hout rak ar razhed, ha diskoulmañ miltammoù, ar pezh a zegas d'ar c'hoari ul lodenn eus ar rummad c'hoarioù video dreistbevañ spont.
A Plague Tale: Innocence a zo bet degemeret mat gant burutellerien ha gwerzhet ez eus bet ur milion a skouerennoù e miz Gouhere 2020. Ur c'hoari a-c'houde a zo bet savet, anvet A Plague Tale: Requiem, hag a zo bet embannet e 2022.
# Kentañ Ministr (Frañs)

Ar C'hentañ Ministr eo penn ar gouarnamant, er Frañs, dindan ar Pempvet Republik.

## Roll ar C'hentañ Ministred
### dindan Charles de Gaulle

* Michel Debré (1959-1962)
* Georges Pompidou (1962-1968)
* Maurice Couve de Murville (1968-1969)

### dindan Georges Pompidou

* Jacques Chaban-Delmas (1969-1972)
* Pierre Messmer (1972-1974)

### dindan Valéry Giscard d'Estaing

* Jacques Chirac (1974-1976)
* Raymond Barre (1976-1981)

### dindan François Mitterrand

* Pierre Mauroy (1981-1984)
* Laurent Fabius (1984-1986)
* Jacques Chirac (1986-1988)
* Michel Rocard (1988-1991)
* Édith Cresson (1991-1992)
* Pierre Bérégovoy (1992-1993)
* Édouard Balladur (1993-1995)

### dindan Jacques Chirac

* Alain Juppé (1995-1997)
* Lionel Jospin (1997-2002)
* Jean-Pierre Raffarin (2002-2005)
* Dominique de Villepin (2005-2007)

### dindan Nicolas Sarkozy

* François Fillon (2007-2012)

### dindan François Hollande

* Jean-Marc Ayrault (2012-2014)
** Gouarnamant Jean-Marc Ayrault (1)
** Gouarnamant Jean-Marc Ayrault (2)
* Manuel Valls (2014-2016)
** Gouarnamant Manuel Valls (1)
** Gouarnamant Manuel Valls (2)
* Bernard Cazeneuve (Kerzu 2016- Mae 2017)

### dindan Emmanuel Macron

* Édouard Philippe (Mae 2017 - Gouere 2020)
* Jean Castex (Gouere 2020 - Mae 2022)
* Élisabeth Borne (Mae 2022 - Genver 2024)
* Gabriel Attal (Genver 2024 - Gwengolo 2024)
* Michel Barnier (Gwengolo 2024 - Kerzu 2024)
* François Bayrou (abaoe Kerzu 2024)

## Liammoù diavaez

* Lec'hienn ofisiel
# Georges Pompidou

Georges Jean Raymond Pompidou (5 a viz Gouhere 1911 - 2 a viz Ebrel 1974) zo ur politikour gall. Kentañ Ministr ar jeneral De Gaulle e voe, ha war e lerc'h, eil prezidant ar Pempvet Republik C'hall (1969 - 1974).
Bet e voe kelenner agrejet war al lizhiri klasel, mestr ar rekedoù er C'huzul Stad, pennrener ar Bank Rothschild, ha goude ezel eus Kuzul ar Vonreizh eus 1959 da 1962. Dindan prezidantelezh Charles de Gaulle e voe Kentañ Ministr etre ar 14 a viz Ebrel 1962 hag an 10 a viz Gouere 1968.
Dilennet e voe da Brezidant ar Republik d'ar 15 a viz Mezheven 1969, gant 58,21 % eus ar mouezhioù, a-enep Alain Poher. Prezidant e voe adalek an 20 a viz Mezheven 1969 betek e varv d'an 2 a viz Ebrel 1974.

## Liammoù diavaez

a vo kavet e Wikimedia Commons.
g • ka • kePrezidanted Frañs — Pempvet Republik (1958 –) :
* Charles de Gaulle (1959–1969) • Georges Pompidou (1969–1974) • Valéry Giscard d'Estaing (1974–1981) • François Mitterrand (1981–1995) • Jacques Chirac (1995–2007) • Nicolas Sarkozy (2007–2012) François Hollande (2012–2017) • Emmanuel Macron (2017-)
# Saale

Ar Saale (pe Saale saksat e Bavaria, distaget /ˈzaːlə/ en alamaneg) zo ur stêr eus Alamagn hag a red a-hed 413 km e Bavaria, Thüringen ha Saks-Anhalt. Adstêr eo d'an Elbe war e lez kleiz.
# Havel

An Havel (distaget ['haːfl̩] en alamaneg) zo ur stêr e biz Alamagn. Redek a ra a-hed 334 kilometr , dre stadoù Mecklenburg-Vorpommern, Brandenburg, Berlin ha Saks-Anhalt. An eil hirañ eo eus adstêrioù an Elbe en Alamagn, goude ar Saale. Dre ar Ganol etre an Oder hag an Havel e c'haller mont eus ar stêr Oder da Verlin ha d'an Elbe.
Eieniñ a ra an Havel en Ankershagen, ur gêr vihan e-kichen Fürstenberg. E-touez e adstêrioù emañ ar stêr Spree, a zo hiroc'h egetañ (380 km) hag a zo muioc'h a gas gantañ eget an Havel ivez pa gember gantañ. Etre Berlin ha kêr Brandenburg ez eus meur a lenn stummet gant ar stêr.
E-touez ar c'hêrioù douret gant an Havel e c'haller menegiñ Zehdenick, Oranienburg, Berlin, Potsdam, Werder, Brandenburg, Premnitz, Rathenow ha Havelberg.

## Notennoù

* ↑ Gewaessersteckbrief-Elbe, Plan Hochwasservorsorge Dresden, 2010
a vo kavet e Wikimedia Commons.
# Drepanoptila holosericea

Drepanoptila holosericea :
| Drepanoptila holosericea. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Columbiformes |
| Kerentiad : | Columbidae |
| Genad : | Drepanoptila |
| Anv skiantel ||
| Drepanoptila holosericea (Temminck, 1809) ||
| D'ar vevoniezh e tenn ar pennad-mañ. ||
Drepanoptila holosericea a zo ur spesad evned eus kerentiad ar c'hColumbidae.
Anvet e voe Columba Holosericea da gentañ-penn (e 1809) gant al loenoniour izelvroat Coenraad Jacob Temminck (1778-1858) : ar spesad nemetañ er genad Drepanoptila an hini eo.

## Boued

Bevañ a ra diwar frouezh bihan.

## Annez

Emañ brosezat ar spesad e Kaledonia-Nevez hag e Kunié.

## Liammoù diavaez

* Drepanoptila holosericea war al lec'hienn BirdLife International.
* Drepanoptila holosericea war lec'hienn an International Union for Conservation of Nature (IUCN).
a vo kavet e Wikimedia Commons.

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ Bonaparte, 1855.
* ↑ Drepanoptila holosericea war al lec'hienn Avibase.
# Kendalc'h Keltiek

Ar C'hendalc'h Keltiek Etrebroadel zo un aozadur sevenadurel a glask kas war-raok yezhoù ha sevenadurioù ar c’hwec’h bro geltiek : Iwerzhon, Bro-Skos, Kembre, Breizh, Kerne-Veur hag Enez Vanav. Embann a ra ez eo e bal "... kas war-raok sevenadur ha yezhoù ar pobloù keltiek ha derc’hel liammoù hag ur c’henlabour strizh etre ar pobloù-se."
Savet e oa bet e 1917 en Eisteddfod Penbedw, war harzoù Kembre, hag abaoe e vez bodet bep bloaz pe dost. E gwirionez e oa bet klasket sevel aozadurioù heñvel o fal en XIX$^{vet}$ kantved (Celtic Association ha Pan-Celtic Congress) ha div wech dija, e 1838 hag e 1867, e oa bet bodet dileuridi eus ar broioù keltiek.
Pep a skourr eus ar C’hendalc’h Keltiek zo er c’hwec’h bro ha gant pep skourr e vez brudet palioù ar C’hendalc’h en e vro hag aozet ur vodadeg etrebroadel enni, bep c’hwec’h bloaz pe dost.
Un aozadur sevenadurel eo ar C’hendalc’h Keltiek ha n’eo ket un aozadur politikel evel ar C'hevre Keltiek. En em zisrannet e oa bet ar C'hevre Keltiek, just a-walc’h, eus ar C'hendalc'h Keltiek, evit gallout kas da benn ul labour war an dachenn bolitikel.
Aozet e vo ar C'hendalc'h Keltiek e Breizh e 2018, e Kemper.

## Liammoù diavaez

* Kendalc’h Keltiek Etrebroadel
* Lec’hienn ar C’hendalc’h Keltiek
* Istor ar C’hendalc’h Keltiek
* INTERNATIONAL CELTIC CONGRESS 2012 - 23th July - 28th July - Lycée agricole de Kernilien Gwengamp (Guingamp) – Brittany
# Saint-Jean-d'Elle

Saint-Jean-d'Elle :
| Ar maerdi. ||
| Bro | Normandi |
| Melestradurezh ||
| Stad | Frañs |
| Rannvro | Normandi |
| Departamant | Manche |
| Arondisamant | Saint-Lô |
| Kanton | Condé-sur-Vire |
| Kod kumun | 50492 |
| Kod post | 50810 |
| Maer Amzer gefridi | Marie-Pierre Fauvel 2020-2026 |
| Etrekumuniezh | Saint-Lô Agglo |
| Lec'hienn web | http://www.saintjeandelle.fr/ |
| Poblañsouriezh ||
| Poblañs | 2 527 ann. (2020) |
| Stankter | 75 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 49 m — brasañ 217 m |
| Gorread | 33,72 km² |
| kemmañ |
Saint-Jean-d'Elle zo ur gumun bet krouet e 2016 e departamant Manche e Bro-C'hall.

### XXI$^{vet}$ kantved

* D'ar 1añ a viz Genver 2016 e voe bodet kumunioù Notre-Dame-d'Elle, Précorbin, Rouxeville, Saint-Jean-des-Baisants ha Vidouville d’ober kumun nevez Saint-Jean-d'Elle.

## Emdroadur ar boblañs 1962-2019

Niver a annezidi

## Melestradurezh

Roll ar vaered :
| Mare | Mare | Anv | Strollad | Karg |
| Mae 2020 | → bremañ | Marie-Pierre Fauvel | | |
| Genver 2016 | Mae 2020 | Yves Simon | | |

## Pennadoù kar

* Notre-Dame-d'Elle,
* Précorbin,
* Rouxeville,
* Saint-Jean-des-Baisants ,
* Vidouville.

## Notennoù ha daveoù

* ↑ Roadennoù ofisiel e lec'hienn an EBSSA